ᱪᱟᱸᱫᱚᱞᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱪᱟᱸᱫᱚᱞᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱢᱚᱦᱟᱨᱟᱥᱴᱨᱚ ᱨᱮ ᱥᱚᱛᱟᱨᱟ, ᱠᱚᱞᱦᱟᱯᱩᱨ ᱟᱨ ᱥᱟᱝᱜᱽᱞᱤ ᱦᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱢᱮ ᱒᱐᱐᱔ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱢᱟᱲᱟᱝ ᱱᱚᱶᱟ ᱑᱙᱘᱕ ᱥᱟᱞ ᱨᱮ ᱢᱮᱱ ᱞᱮᱱ ᱢᱤᱫ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱛᱟᱦᱮᱸ ᱠᱟᱱᱟ ᱾ ᱪᱟᱸᱫᱚᱞᱤ ᱵᱟᱜᱟᱱ ᱫᱚ ᱥᱚᱦᱭᱟᱫᱽᱨᱤ ᱴᱟᱭᱜᱚᱨ ᱨᱤᱡᱚᱵᱽ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱞᱮᱠᱟᱛᱮ ᱱᱟᱯᱟᱭ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱠᱚᱭᱱᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱨᱤᱡᱚᱨᱵᱽ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾

ᱪᱟᱸᱫᱚᱞᱤ ᱞᱟᱹᱜᱤᱫ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱠᱚᱞᱦᱟᱯᱩᱨ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱩᱨᱩᱱ ᱤᱥᱞᱟᱢᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱥᱚᱦᱭᱟᱫᱽᱨᱤ ᱴᱟᱭᱜᱚᱨ ᱨᱤᱡᱚᱨᱵᱽ
᱗᱔᱑.᱒᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱘᱖.᱒᱙ ᱜᱟᱺᱴ ᱢᱤᱞ) ᱥᱚᱦᱭᱟᱫᱽᱨᱤ ᱴᱟᱭᱜᱚᱨ ᱨᱤᱡᱚᱨᱵᱽ, ᱡᱟᱦᱟᱸ ᱨᱮ ᱪᱟᱸᱫᱚᱞᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ ᱠᱚᱭᱱᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱥᱮᱞᱮᱫ ᱟᱠᱟᱱᱟ, ᱒᱑ ᱢᱮ, ᱒᱐᱐᱙ ᱥᱟᱞ ᱨᱮ ᱡᱟᱹᱛᱤᱭᱟᱹᱨᱤ ᱛᱟᱹᱨᱩᱵ ᱠᱚᱱᱵᱷᱮᱱᱥᱚᱱ ᱚᱴᱚᱨᱤᱴᱤ ᱦᱚᱛᱮᱛᱮ ᱢᱤᱫ ᱯᱨᱚᱡᱮᱠᱴ ᱴᱟᱭᱜᱚᱨ ᱨᱤᱡᱚᱨᱵᱽ ᱞᱮᱠᱟᱛᱮ ᱢᱮᱱ ᱞᱮᱱ ᱛᱟᱦᱮᱸᱫ ᱾ ᱛᱚᱵᱮ ᱥᱚᱦᱭᱟᱫᱽᱨᱤ ᱴᱟᱭᱜᱚᱨ ᱨᱤᱡᱯᱨᱵᱽ ᱨᱮᱱᱟᱜ ᱟᱢᱫᱟᱡᱽ ᱞᱟᱜᱟᱣ ᱞᱮᱫ ᱛᱟᱦᱮᱸᱫ ᱾ ᱤᱨᱟᱹᱞ ᱜᱚᱴᱟᱝ ᱛᱟᱹᱨᱩᱵ ᱟᱨ ᱖᱖ ᱜᱚᱴᱟᱝ ᱛᱮᱸᱫᱩᱣᱟ ᱾

ᱴᱷᱟᱶ
ᱪᱟᱸᱫᱚᱞᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱯᱟᱪᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱟᱝᱞᱤ ᱦᱚᱱᱚᱛ ᱨᱮ ᱗᱓°᱔᱐' ᱟᱨ ᱗᱓°᱕᱓' ᱥᱟᱢᱟᱝ ᱞᱚᱱᱡᱤᱴᱭᱩᱰ ᱟᱨ ᱑᱗°᱐᱓' ᱟᱨ ᱑᱗°᱒᱐'N ᱚᱥᱟᱨ ᱛᱟᱞᱟ ᱨᱮ ᱪᱟᱸᱫᱚᱞᱤ ᱰᱮᱢ ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱶᱟ ᱨᱟᱫᱷᱟᱱᱟᱜᱤᱨᱤ ᱟᱨ ᱠᱚᱭᱱᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱥᱚᱦᱭᱟᱫᱽᱨᱤ ᱴᱟᱭᱜᱚᱨ ᱨᱤᱡᱚᱨᱵᱽ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮᱱᱟᱜ ᱛᱮᱭᱟᱨᱟ ᱾

ᱱᱟᱜᱟᱢ
ᱵᱟᱜᱟᱱ ᱨᱮ ᱑᱗ ᱟᱱᱟᱜ ᱥᱚᱛᱟᱵᱽᱫᱤ ᱨᱮᱱᱟᱜ ᱢᱟᱨᱟᱴᱷᱟ ᱥᱟᱢᱨᱟᱡᱽ ᱟᱜ ᱠᱤᱞᱟ, ᱯᱨᱟᱪᱤᱛᱜᱚᱲ ᱟᱨ ᱵᱷᱟᱭᱨᱚᱜᱚᱲ ᱥᱟᱶᱛᱮ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱴᱷᱟᱶ ᱥᱮᱞᱮᱫ ᱟᱠᱟᱱᱟ ᱾ ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱢᱤᱦᱟᱨᱟᱡᱽ ᱟᱜ ᱥᱟᱥᱚᱱ ᱚᱠᱛᱚ ᱯᱩᱭᱞᱩ ᱞᱟᱹᱲᱦᱟᱹᱭ ᱨᱮᱱᱟᱜ "ᱯᱨᱤᱥᱚᱱᱟᱨ ᱚᱯᱷ ᱣᱟᱨ" ᱞᱟᱹᱜᱤᱫ ᱛᱮ ᱟᱹᱰᱤ ᱱᱟᱯᱟᱭ ᱴᱚᱴᱷᱟ ᱠᱚᱫᱚ ᱢᱤᱫ ᱡᱷᱤᱦ ᱡᱮᱞ ᱨᱮᱱᱟᱜ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ ᱾ ᱪᱷᱚᱛᱨᱚᱯᱚᱛᱤ ᱥᱚ ᱵᱷᱟᱡᱤ ᱢᱚᱦᱟᱨᱟᱡᱽ ᱫᱚ ᱯᱨᱟᱪᱤᱱᱜᱚᱲ ᱫᱚ ᱢᱤᱫ ᱚᱵᱽᱥᱮᱨᱵᱽᱥᱚᱱ ᱴᱩᱸᱰᱟᱹᱜ ᱟᱨ  ᱮᱱᱴᱟᱨᱴᱮᱱᱢᱮᱸᱴ ᱴᱷᱟᱶ ᱞᱮᱠᱟᱛᱮ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ ᱾

ᱚᱛᱱᱚᱜ

ᱩᱛᱷᱱᱟᱹᱣ

ᱫᱷᱚᱢᱠᱟᱣ
ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱫᱚ ᱣᱟᱨᱱᱟ ᱰᱮᱢ ᱨᱮᱱᱟᱜ ᱫᱟᱜ ᱴᱚᱴᱷᱟ ᱨᱮ ᱠᱚᱨᱟᱰᱤᱼᱵᱷᱚᱜᱤᱣ ᱫᱟᱜ ᱵᱤᱡᱽᱞᱤ ᱯᱨᱚᱡᱮᱠᱴ ᱛᱷᱟᱯᱚᱱ ᱞᱟᱹᱜᱤᱫ ᱛᱮ ᱯᱞᱟᱱ ᱛᱮᱭᱟᱨ ᱮᱱᱟ, ᱡᱟᱦᱟᱸ ᱨᱮ ᱖.᱗᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱒ ᱖᱒ ᱜᱟᱺᱴ ᱢᱤᱞ) ᱵᱤᱨ ᱚᱛ ᱵᱮᱵᱷᱟᱨ ᱞᱟᱹᱜᱤᱫ ᱛᱮ ᱟᱥᱟ ᱢᱮᱱᱟᱜᱼᱟ ᱾ ᱢᱤᱫ ᱯᱚᱡᱤᱴᱤᱵᱽ ᱱᱚᱴ ᱨᱮ, ᱵᱟᱜᱟᱱ ᱵᱷᱤᱛᱤᱨ ᱓᱒ ᱜᱚᱴᱟᱝ ᱨᱮ ᱘᱕.᱒᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱒.᱕᱔ ᱜᱟᱺᱴ ᱢᱤᱞ) ᱚᱛ ᱨᱮ ᱛᱟᱦᱮᱸᱱ ᱠᱚ  ᱗,᱘᱙᱔ ᱦᱤᱲ ᱟᱨ ᱢᱤᱫ ᱞᱟᱹᱠᱛᱤᱭᱟᱱ ᱜᱟᱹᱭ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱑᱙᱘᱕ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ